الشوارع حواديت الشوارع حواديت حوادية الحب فيها وحوداية عفاريت اسمعي يا حلوة لما اضحكك الشارع دا كنا ساكنين فيه زمان كل يوم يضيق زيادة عن ما كان اصبح الآن بعد ما كبرنا عليه زي بطن الأم ما لناش فيه مكان الشارع دا رحنا فيه المدرسة اللي باقي منه باقي واللي مش باقي اتنسى كنسوه الكناسين بالمكنسة ييجي دور لحظة أسى أنا برضه كمان نسيت الشارع دا أوله بساتين وآخره حيطة سد ليا فيه قصة غرام ماحكيتش عنها لأي حد من طرف واحد وكنت سعيد قوي بس حراس الشوارع حطوا للحدودتة حد الشارع دا شفتك إنتي ماشية فيه لابسة جيب وبلوزة وردي وعاملة ديل حصان وجيه اتجاهك اتجاهي مشينا ليه والشارع دا زحام وتيه بس لازم نستميت والشوارع حواديت حوداية الحب فيها وحوداية عفاريت واضحكي يا حلوة لما اسمّعك الصفحه دى فيها تقاوى مقاله, و انت ممكن تساعد ويكيپيديا مصرى علشان تكبرها.